CELEX: 32014R1397
Language: ro
Date: 2014-10-22 00:00:00
Title: Regulamentul delegat (UE) nr. 1397/2014 al Comisiei din 22 octombrie 2014 de modificare a Regulamentului (UE) nr. 318/2013 de adoptare a programului de module ad hoc, care acoperă perioada 2016-2018, pentru ancheta prin sondaj asupra forței de muncă prevăzută prin Regulamentul (CE) nr. 577/98 al Consiliului  Text cu relevanță pentru SEE

30.12.2014   
            
            
               RO
            
            
               Jurnalul Oficial al Uniunii Europene
            
            
               L 370/42
            
         REGULAMENTUL DELEGAT (UE) NR. 1397/2014 AL COMISIEI
   din 22 octombrie 2014
   de modificare a Regulamentului (UE) nr. 318/2013 de adoptare a programului de module ad hoc, care acoperă perioada 2016-2018, pentru ancheta prin sondaj asupra forței de muncă prevăzută prin Regulamentul (CE) nr. 577/98 al Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 577/98 al Consiliului din 9 martie 1998 privind organizarea unei anchete prin sondaj asupra forței de muncă din Comunitate (1), în special articolul 7a alineatul (4),
   întrucât:
   
               (1)
            
            
               Regulamentul (UE) nr. 318/2013 al Comisiei (2) a adoptat programul de module ad hoc al anchetei prin sondaj asupra forței de muncă pentru perioada 2016-2018. Pentru fiecare modul ad hoc, acesta definește obiectul, perioada de referință, dimensiunea eșantionului și termenul-limită pentru transmiterea rezultatelor.
            
         
               (2)
            
            
               În conformitate cu Regulamentul (UE) nr. 545/2014 al Parlamentului European și al Consiliului (3), programul respectiv definește, de asemenea, lista și descrierea domeniilor de informații specializate pentru fiecare modul ad hoc („sub-module ad hoc”).
            
         
               (3)
            
            
               Pentru a se garanta că Regulamentul (UE) nr. 318/2013 este coerent cu Regulamentul (CE) nr. 577/98, astfel cum a fost modificat, ar trebui să se adauge la primul regulament menționat denumirea și o descriere a fiecărui modul ad hoc.
            
         
               (4)
            
            
               Prin urmare, Regulamentul (UE) nr. 318/2013 ar trebui modificat în consecință,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (UE) nr. 318/2013 se înlocuiește cu textul din anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 octombrie 2014.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 77, 14.3.1998, p. 3.
   
      (2)  Regulamentul (UE) nr. 318/2013 al Comisiei din 8 aprilie 2013 de adoptare a programului de module ad-hoc, care acoperă perioada 2016-2018, pentru ancheta prin sondaj asupra forței de muncă prevăzută prin Regulamentul (CE) nr. 577/98 al Consiliului (JO L 99, 9.4.2013, p. 11).
   
      (3)  Regulamentul (UE) nr. 545/2014 al Parlamentului European și al Consiliului din 15 mai 2014 de modificare a Regulamentului (CE) nr. 577/98 al Consiliului privind organizarea unei anchete prin sondaj asupra forței de muncă din Comunitate (JO L 163, 29.5.2014, p. 10).
   
      ANEXĂ
      
         
            „ANEXĂ
            ANCHETĂ PRIVIND FORȚA DE MUNCĂ
            Program multianual de module ad hoc
            1.   TINERI PE PIAȚA MUNCII
            
            
               Perioada de referință: 2016
            
               Submodule (domenii în care trebuie furnizate informații mai detaliate)
            
            
                         
                     
                     
                        Submodulul 1: Nivelul de studii
                        Scop: de a oferi mai multe detalii cu privire la nivelul de studii al tinerilor, prin identificarea aspectelor care ar putea influența perspectivele lor de carieră.
                     
                  
                         
                     
                     
                        Submodulul 2: Găsirea unui loc de muncă
                        Scop: de a colecta informații privind demersurile individuale ale tinerilor pentru a găsi un loc de muncă și privind sprijinul pe care tinerii îl primesc în vederea găsirii unui loc de muncă; de a evalua percepțiile tinerilor cu privire la gradul de adecvare dintre nivelul lor de studii și exigențele locului lor de muncă actual.
                     
                  2.   ACTIVITATE INDEPENDENTĂ
            
            
               Perioada de referință: 2017
            
               Submodule (domenii în care trebuie furnizate informații mai detaliate)
            
            
                         
                     
                     
                        Submodulul 1: activități autonome dependente din punct de vedere economic
                        Scop: de a identifica populația de persoane care desfășoară activități autonome dependente din punct de vedere economic. Acest grup are caracteristici comune atât cu angajații, cât și cu lucrătorii care desfășoară o activitate independentă și, prin urmare, are un statut profesional ambivalent.
                     
                  
                         
                     
                     
                        Submodulul 2: Condițiile de muncă ale persoanelor care desfășoară activități independente
                        Scop: de a analiza condițiile de muncă ale persoanelor care desfășoară activități independente și principalele motive pentru care acestea au ales să desfășoare astfel de activități.
                     
                  
                         
                     
                     
                        Submodulul 3: Persoanele care desfășoară activități independente și salariații.
                        Scop: de a compara atitudinile și perspectivele persoanelor care desfășoară activități independente cu cele ale angajaților, de exemplu, în ceea ce privește nivelul de satisfacție profesională.
                     
                  3.   ARMONIZAREA VIEȚII PROFESIONALE CU VIAȚA DE FAMILIE
            
            
               Perioada de referință: 2018
            
               Submodule (domenii în care trebuie furnizate informații mai multe informații)
            
            
                         
                     
                     
                        Submodulul 1: Responsabilitățile de îngrijire
                        Scop: de a stabili în ce măsură disponibilitatea unor servicii adecvate de îngrijire a copiilor și a altor persoane dependente influențează participarea populației pe piața forței de muncă.
                     
                  
                         
                     
                     
                        Submodulul 2: Flexibilitatea organizării muncii
                        Scop: de a analiza gradul de flexibilitate oferit la locul de muncă, din punct de vedere al armonizării vieții profesionale cu viața de familie.
                     
                  
                         
                     
                     
                        Submodulul 3: Întreruperile de carieră și concediul parental
                        Scop: de a identifica întreruperile de carieră legate de îngrijirea copiilor sau a altor persoane dependente, în special concediul parental și de a analiza durata acestora.”